 Culumadu waxay u soo jeediyeen waxgaradka magaalada in dhaqso loo aasaaso dugsiga sare oo muddo lagu taamayey, in la xoojiyo waxbarashada diinta, loona hawlgalo sidii mac-had diini ah loogu samayn lahaa magaalada, in beeluhu iska xilsaaraan sidii dadkooda miyiga ay aqoonta iyo wacyiga uga caawin lahaayeen, iyo in bulshada reer Jalam noqoto mid is jecel oo khayrka isu kaashata, ayna ka dheeraato qabyaaladda iyo ficiltanka dib u dhigaya. 